**РЕШЕНИЕ № ПВ – 2/2016 год.**

**за поправка на очевидна фактическа грешка**

На основание чл.62, ал.2 от Административнопроцесуалния кодекс

**Поправям допусната очевидна фактическа грешка в Решение № ПВ – 115 - ПР/2014 год.** за преценяване необходимостта от извършване на оценка въздействието върху околната среда(ОВОС) за инвестиционно предложение (ИП): „Изграждане на кравеферма за 120 млечни крави“, в имот № 038249, стопански двор, с. Брягово, Община „Първомай“, Възложител: „Агродоминатор“ ЕООД, , с характер: „да не се извършва ОВОС“, както следва:

1. На стр. 1 от Решението, в „Характеристика на инвестиционното предложение“ текстът „Площадката на инвестиционното предложение не попада в границите на защитени зони от мрежата „НАТУРА 2000” и в защитени територии, съгласно Закона за защитените територии. Най-близката защитена зона е BG0001031 „Родопи Средни” за опазване на природни местообитания и дивата флора и фауна, приета с Решение № 661/16.10.2007 г. на Министъра на околната среда и водите (ДВ бр. 85/2007 г.)“ **да се чете**: „Площадката на инвестиционното предложение попада в границите на защитена зона от мрежата „НАТУРА 2000”- BG0001031 „Родопи Средни” за опазване на природни местообитания и дивата флора и фауна, приета с Решение № 661/16.10.2007 г. на Министъра на околната среда и водите (ДВ бр. 85/2007 г., но не попада в защитени територии, съгласно Закона за защитените територии.
2. На стр. 2 от Решението в т. II текстът „Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие“ **да се чете:** „Площадката на инвестиционното предложение попада в границите на защитена зона от мрежата „НАТУРА 2000”- BG0001031 „Родопи Средни”. На същата страница в т. III текстът: „С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0001031 „Родопи Средни” за опазване на природни местообитания и дивата флора и фауна“ **да се чете**: „С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване в защитена зона BG0001031 „Родопи Средни” за опазване на природни местообитания и дивата флора и фауна“.

**В останалата си част административният акт остава непроменен.**

Настоящето Решение е неразделна част от Решение № ПВ – 115 - ПР/2014 год.

**Решението може да бъде обжалвано чрез РИОСВ - Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му по реда на Административно- процесуалния кодекс.**

**Димитър Георгиев Димитров 14.10.2016г.**

За Директор на РИОСВ - Пловдив

Съгласно Заповед на Министъра на ОСВ № РД-495/07.09.2016г.